**SPOJENÁ ŠKOLA, J. M. HURBANA 36, ŽILINA**



**IMPLEMENTÁCIA FINANČNEJ GRAMOTNOSTI DO VÝCHOVNO-VZDELÁVACIEHO PROCESU V SPOJENEJ ŠKOLE**

**( PLATNÁ PRE ŠZŠ, ZŠ S MŠ pri z. z. )**

**Zapracovanie a aplikácia tém finančnej gramotnosti do školských vzdelávacích programov  ŠZŠ a ZŠ s MŠ pri z. z.**

Problematika výchovy a vzdelávania na podporu rozvoja finančnej gramotnosti je v rozsahu uvedenom v NŠFG povinnou súčasťou základného vzdelávania. Preto každý absolvent základného vzdelávania musí byť s ňou v plnom rozsahu oboznámený.

Finančná gramotnosť v rozsahu uvedenom v NŠFG nie je súčasťou školského vzdelávacieho programu, preto je potrebné  včleniť finančnú gramotnosť do vyučovania.

Finančná gramotnosť je uceleným systémom finančného vzdelávania, preto je dôležitá nadväznosť medzi prvým a druhým stupňom základnej školy.

**Finančná gramotnosť je schopnosť využívať poznatky, zručnosti a skúsenosti na efektívne riadenie vlastných finančných zdrojov s cieľom zaistiť celoživotné finančné zabezpečenie seba a svojej domácnosti.**

Finančnú gramotnosť v ŠZŠ a ZŠ pri z. z.:

* začleníme do jednotlivých predmetov, uplatníme medzipredmetové vzťahy.

V samostatnom vyučovacom procese budeme začleňovať finančnú gramotnosť , u žiakov budeme rozvíjať vedomosti, zručnosti a hodnotové postoje spojené s finančnou gramotnosťou. Budeme vhodné uplatňovať integrované vyučovanie, ktoré vedie k prepájaniu poznatkov, vnímania súvislosti a umožni aplikáciu už nadobudnutých zručností. Výsledky vzdelávania v jednotlivých predmetoch lepšie odzrkadlia životnú realitu a žiaci uvidia zmysel svojho vzdelávania. Integráciu možno realizovať ako čiastkovú aktivitu, tematický celok.

Pre finančné vzdelávanie je dôležité, aby bola problematika po odbornej stránke správna. Preto je dôležité , aby učiteľ disponoval odbornými vedomosťami v oblasti financií. Dôležitá je schopnosť používať základné ekonomické pojmy a vedieť ich vysvetliť s prihliadnutím na jednotlivé vekové kategórie a postihnutie žiaka. Osvojenie odborných pojmov nie je cieľom finančného vzdelávania. Cieľ spočíva v získavaní kompetencií nevyhnutných na finančné a existenčné zabezpečenie žiaka a jeho budúcej rodiny. V budúcnosti aj pre aktívnu účasť na trhu finančných produktov a služieb.

Súčasná spoločnosť je označovaná ako informačná. Preto musíme žiakov pripravovať na vyhľadávanie správnych informácií, rozoznávanie potrebného od zbytočného, odlíšenie pravdivého od nepravdivého a nadobudnuté poznatky využívať efektívne.

Naučiť žiakov identifikovať dôležité informácie budeme dosahovať:

* využívaním autentických materiálov – reklamné letáky, inzeráty,...
* precvičovaním čítania s porozumením,
* spoločným vyhľadávaním varovných signálov klamlivých ponúk – drobné písmo, objemné zmluvy,...

Finančnú gramotnosť nemožno zjednodušiť na reč čísel. Úlohou finančného vzdelávania je rozvoj orientácie v problematike financií, ale aj precvičovanie schopnosti žiakov vybrať najlepšie riešenie z daných podmienok. U žiakov je potrebné okrem ekonomických kritérií brať do úvahy aj okolnosti rodinné, spoločenské, právne, etické a ekologické. Nájdené riešenie potom porovnávať s osobnými preferenciami.

Jednou z úloh finančného vzdelávania je zabezpečiť orientáciu a prehľad vo finančných produktoch a službách. Je potrebné pritom rešpektovať zásadu všeobecnosti, aby sa vo vyučovaní nepropagovali konkrétne produkty služieb a inštitúcií. Finančné vzdelávanie by malo byť oddelené od komerčného finančného poradenstva. Preto budeme vo vyučovaní využívať viaceré ponuky. Výučba je zameraná na získavanie zručností v oblasti financovania.

Na vyučovaní budeme:

* poukazovať na rozmanité ponuky produktov, služieb a inštitúcií. Vyhľadávať rôzne ponuky a služby môžu aj samotní žiaci pomocou internetu.
* venovať sa so žiakmi porovnávaniu produktov a služieb, z ktorých žiaci vyberajú tie najvhodnejšie pre danú situáciu. Pri výbere usmerňovať žiakov.
* sledovať so žiakmi vývoj niektorých produktov alebo služieb v čase. Sledovať zmeny.( úroková miera, pôžičky)
* vyberať najvhodnejší úver pre modelovú rodinu „Produkty, služby a inštitúcie sa menia, zručností ostávajú“ .
* Začleniť finančné vzdelávanie do vzdelávacieho procesu, keďže finančná gramotnosť nie je v našej škole samostatným predmetom. Odovzdávať si skúseností so začleňovaním finančnej gramotnosti do vzdelávacieho procesu na zasadnutiach metodických združení.

Jednou z hlavných tém finančnej gramotnosti je skutočný život , hospodárenie domácnosti. Preto finančné vzdelávanie budeme uskutočňovať s prepojením každodenného života rodiny. Od žiakov nebudeme vyžadovať citlivé informácie z ich rodiny, ale finančnú gramotnosť budeme vyučovať prostredníctvom inscenačných metód.

V ŠZŠ ako aj v ZŠ pri zdravotníckom zariadení sú učitelia oprávnení vzdelávať všetky predmety, preto by nemal byť problém pri implementácii finančnej gramotnosti do vyučovacieho procesu jednotlivých predmetov. Finančnú gramotnosť budeme realizovať samostatnými aktivitami v rámci učebných predmetov. Na druhom stupni základnej školy by mali žiaci mať viac skúseností so situáciami, v ktorých bolo potrebné uplatniť finančnú gramotnosť. Vzhľadom na predmetové zameranie učiteľov bude potrebná ich väčšia súčinnosť. Ťažiskom finančného vzdelávania bude v občianskej náuke, matematike a etickej výchove. Napriek tomu je potrebné finančné vzdelávanie začleniť všade tam, kde je k tomu príležitosť. Ak začleňujeme finančnú gramotnosť do výchovno-vzdelávacieho procesu, nejde o rozširovanie učiva a zaťažovanie žiakov. Finančnú gramotnosť je možné rozvíjať v rámci všetkých učebných predmetov.

Finančné vzdelávanie na druhom stupni ZŠ plynulo nadväzuje na finančné vzdelávanie na prvom stupni ZŠ.

Vyučovanie finančnej gramotnosti má svoje špecifiká a odlišnosti. Preto musíme pri vzdelávaní uplatňovať najrôznejšie inovatívne metódy vyučovania. Vyžadujú však dlhšiu a väčšiu prípravu, skúsenosti a umenie improvizácie.

**Metódy pri vyučovaní finančnej gramotnosti**

**Heuristická metóda** je metóda učenia objavovaním. Žiaci nedostávajú hotové fakty, ale sú podnecovaní, aby sami hľadali riešenie.

**Situačné metódy** sú späté so životnou realitou. Ich podstatou je riešenie životných situácií, ktorá je zo skutočnej udalosti. Žiaci pri týchto metódach využívajú vlastné vedomosti, zručnosti. Pracujú s informačnými zdrojmi, zohľadňujú skúseností. Spoločne diskutujú o možných riešeniach. Hľadajú výhody a nevýhody a rozhodujú sa, ktoré riešenie je najlepšie.

**Inscenačné metódy** založené na hraní rolí sú možnosťou, ako môžeme vtiahnuť žiakov do finančnej problematiky. Tieto metódy majú široké uplatnenie. Umožňujú žiakom hlbšie pochopiť vzdelávací obsah. Sú vhodné najmä na rozvoj sociálnych zručností. Žiaci sa vcítia do situácie a správajú sa tak ako to vyžaduje ich rola. Žiakov motivuje hrať rolu dospelých a je to pre nich zábavné. Inscenačné metódy sú vhodné na nácvik asertívnej komunikácie.

**Diskusie a diskusné hry** sú vhodné pre niektoré témy finančnej gramotnosti.. Žiaci môžu byť rozdelení na skupiny obhajujúci určitý názor. Precvičujú schopnosť komunikácie, vyjednávania, formulácie pocitu a názoru, načúvania a vciťovania sa. Slúžia aj na formovanie hodnôt a postojov, zamysleniu sa nad novými problémami.

**Brainstorming** je metóda, ktorou sa získava množstvo nápadov na danú tému. Je založená na skupinovom výkone. Členovia skupiny sú schopní vyprodukovať oveľa viac nápadov, ako jednotlivec. Pri brainstormingu ide o získanie kvantity nápadov.

**Myšlienková ( mentálna) mapa** predstavuje graficky usporiadaný text s vyznačenými súvislosťami. Využíva sa na učenie, zapamätanie, riešenie problémov. Začína sa uprostred tabule s kreatívnym využitím obrázkov, symbolov, farieb.

**Ice breaker** ( prelomenie ľadu) sa zaraďuje na začiatok hodiny, pred informačný blok. Slúži na navodenie neformálnej priateľskej atmosféry. Vhodný je aj vtip alebo krátky príbeh.

**Doplňovačky, osemsmerovky –** ide o rýchle cvičenie, pomocou ktorého si žiaci zopakujú podstatu preberanej látky. Niekedy môžu slúžiť ako motivácia.

**Didaktické hry**  môžu tiež spestriť finančné vzdelávanie. Medzi ne môžeme zaradiť aj klasické skupinové hry alebo doskové hry alebo počítačové aplikácie. Plnia motivačnú alebo upevňovaciu funkciu. Vo výchovno-vzdelávacom procese je dôležité získať osobnú skúsenosť s hraním didaktických hier. Používať hry ako: Platí, platí,... Pravda a lož, Deľba práce, Hra na poisťovňu, Hospodárenie v rodine,... alebo využívať dostupné aplikácie s finančnou tematikou.

**Vlastnosti používaných metód**

**Názorné : P**oskytované informácie by mali byť názorné, dobre viditeľné a opierať sa o vedomosti žiakov.

**Jednoduché:** Témy majú vychádzať zo znalosti, skúseností žiakov. Používané pojmy musia žiaci poznať a rozumieť ich významu.

**Vyburcovať u žiakov aktivitu:**  Žiaci by mali samostatne na hodine diskutovať, do aktivity sa zapájať.

**Primerané tempo hodiny:** Tempo musí vyhovovať všetkým žiakov, i jednotlivcovi.

**Zmysluplné:** Žiaci musia poznať zmysel o tom, čo sa učia. Prečo sa to učia? Musia vedieť, prečo je finančná gramotnosť dôležitá pre každého z nich.

**Využiteľné:** Informácie, ktoré žiak získa musia byť prakticky využiteľné. Tak si informácie žiaci ľahšie zapamätajú.

**Dôležité:** Nie všetky informácie, ktoré počas života žiaci získavajú, sú dôležité. Dbať, aby sa žiaci učili rozpoznať dôležité informácie od nepodstatných.

Finančné vzdelávanie je orientované na rozvíjanie zručností pre uplatnenie v živote a preto musí byť previazané s každodenným životom. Preto je vhodné využívať také aktivity, ktoré umožňujú autentický zážitok finančnej situácie a zároveň vedú k osvojeniu zodpovedného rozhodovania.

**Ide o prirodzené začlenenie finančnej gramotnosti do výchovno-vzdelávacieho procesu.**

**Realizácia finančnej gramotnosti vo vyučovaní**

**A: Dôležitá je podpora a usmerňovanie žiakov pri samostatnom riešení problémových situácií.**

* Dávať žiakom kreatívne problémové otázky a úlohy. Napr. Porovnať tri ponuky televízneho vysielania. Vybrať najvýhodnejšiu ponuku a zdôvodniť to.
* Nepredkladať žiakom hotové riešenia. Napr. Predložiť žiakom nevyrovnaný rodinný rozpočet. Žiaci hľadajú problém a jeho možné riešenia .
* Viesť žiakov k poznaniu, že každý problém má viacero riešení a tie sú ovplyvňované okolnosťami konkrétnej situácie.

**B: Finančné vzdelávanie postaviť na zručnostiach potrebných pre praktický život.**

* Vo vyučovaní využívať finančné situácie spojené s chodom domácnosti (rodinný rozpočet, plánovanie výletu, životné poistenie.)
* Využívať príklady z bežného života žiakov.
* Pretože vyučovanie nemôžeme presunúť do prostredia banky, obchodu, na vyučovaní budeme využívať letáky z rôznych obchodných reťazcov a poukázať na marketingové ťahy.

**C: Prekonať izolovanosť vyučovacích predmetov.**

* Predkladať žiakom také problémy, ktoré vyžadujú uplatnenie vedomostí, zručností a schopností z viacerých predmetov. Napr. Nakupovanie nie je iba o matematike, ale aj psychologické, sociálne a právne aspekty.
* Integrovať vzdelávací obsah niekoľkých predmetov do konkrétnej aktivity.

**D: Vyučovať finančnú gramotnosť prostredníctvom IKT.**

* Vo vyučovaní využívať počítače, notebooky, interaktívne tabule.
* IKT je možné využívať aj pri skupinovej práci, nie iba na individuálnu prácu.

Na dosahovanie cieľov je dôležitá spolupráca , ktorá je charakteristická pre kooperatívne učenie sa. Prínosom je rozvíjanie komunikácie, vzájomné obohacovanie sa a posilňovanie sociálneho rozvoja žiaka. Vo vyučovaní je dôležitá interakcia medzi žiakmi, lebo sú pri práci závislí na sebe. Nesúťažia, spolupracujú a sú tolerantní. Žiaci si môžu odovzdať svoje skúseností, môžu sa od seba učiť. Práca v skupine im umožňuje zapojiť sa podľa svojich možností a schopností, dáva im možnosť vyniknúť. Žiaci sa delia o skúseností zo svojich rodín a uvedomujú si, že v prístupe ku financiám môžu byť rozdiely.

**Témy finančnej gramotnosti**

1. **FINANČNÁ ZODPOVEDNOSŤ SPOTREBITEĽOV**

**Celková kompetencia:** Používanie spoľahlivých informácií a uplatňovanie rozhodovacích procesov v osobných financiách

**Čiastková kompetencia 1: Určiť rôzne spôsoby komunikácie o finančných záležitostiach.**

Očakávame, že žiak je schopný:

**Úroveň 1** : I. stupeň ZŠ pri z. z., II. stupeň ŠZŠ

* Uviesť jednoduché príklady, ako sa môžu osobné informácie dostať k nepovolaným osobám. Opísať dôsledky prezradenia osobných informácií.

**Úroveň 2 :** II. stupeňZŠ pri z. z.

* Vysvetliť možnosti úniku osobných údajov a zhodnotiť dôsledky zneužitia osobných údajov.
* Komunikácia medzi finančnou inštitúciou a klientom – predchádzanie konfliktov pomocou komunikácie.

**Čiastková kompetencia 2: Stručne zhrnúť hlavné princípy ochrany spotrebiteľov.**

Očakávame, že žiak je schopný:

**Úroveň 1** : I. stupeň ZŠ pri z .z., II. stupeň ŠZŠ

* Uviesť príklady možností vrátenia výrobkov v rôznych typoch obchodov

( elektronické, kamenné obchody).

* Jednoduchým spôsobom opísať práva spotrebiteľa.

**Úroveň 2:** II. stupeňZŠ pri z. z. , II. stupeň ŠZŠ

* Vyhľadať informácie o právach spotrebiteľov vrátane na reklamáciu. Uviesť príklady klamlivých a zavádzajúcich obchodných praktík. Uviesť príklady falšovaných tovarov, tzv. fejkov. ( kabelky, oblečenie)

**Čiastková kompetencia 3: Vysvetliť spôsob regulácie a dohľadu nad finančným trhom**

Očakávame, že žiak je schopný:

**Úroveň 2** : II. stupeň ZŠ pri z.z.

* Vysvetliť význam ochrany vkladov v SR. Vedieť vysvetliť rozdiel medzi bankovým a nebankovým subjektom.

**Čiastková kompetencia 4: Posúdiť význam boja proti korupcií, podvodom, ochrany proti praniu špinavých peňazí.**

Očakávame, že žiak je schopný:

**Úroveň 1**: I. stupeň ZŠ pri z. z. , II. stupeň ŠZŠ

* Navrhnúť spôsoby riešenia finančných situácií, v ktorých sa stretneme s klamstvom, podvodom, nečestným správaním.

**Úroveň 2** : II. stupeň ZŠ pri z. z.

* Identifikovať korupčné správanie, podvodné správanie. Vedieť uviesť príklady zneužívania verejných finančných zdrojov.
1. **PLÁNOVANIE, PRÍJEM, PRÁCA**

**Celková kompetencia:** Vyhodnotenie vzťahu práce a osobného príjmu. Organizovanie osobných financií a používanie rozpočtu na riadenie toku peňazí

**Čiastková kompetencia1: Identifikovať zdroje osobného príjmu.**

Očakávame, že žiak je schopný:

**Úroveň 1** : I. stupeň ZŠ pri z. z. , II. stupeň ŠZŠ

* Vedieť opísať, čo sú osobné príjmy ( mzda, invalidný, starobný, sirotský dôchodok,...)

**Úroveň 2** : II. stupeň ZŠ pri z. z. , II. stupeň ŠZŠ

* Vysvetliť pojem mzda – hrubá, čistá. Vysvetliť príjem z podnikateľskej činnosti.

**Čiastková kompetencia 2: Vypracovať finančný plán.**

Očakávame, že žiak je schopný:

**Úroveň 1** : I. stupeň ZŠ pri z. z. , II. stupeň ŠZŠ

* Vedieť rozdeliť príjmy a výdavky v domácnosti.

**Úroveň 2** : II. stupeň ZŠ pri z. z. , II. stupeň ŠZŠ

* Vysvetliť pravidelné a nepravidelné príjmy, výdavky, úspory. Zostaviť rozpočet domácnosti. Charakterizovať typy rozpočtov – vyrovnaný, schodkový, prebytkový na úrovni rodiny.

**Čiastková kompetencia 3: Vysvetliť daňový a odvodový systém**

Očakávame, že žiak je schopný:

**Úroveň 2** : II. stupeň ZŠ pri z. z. , II. stupeň ŠZŠ

* Vedieť uviesť príklady načo štát využíva dane.

**Čiastková kompetencia 4: Zhrnúť právne formy podnikania a základné predpisy pre oblasť podnikania.**

Očakávame, že žiak je schopný:

**Úroveň 2** : II. stupeň ZŠ pri z. z.

* Vysvetliť podstatu podnikania na príkladoch podnikateľských subjektoch v praxi.

**III: ROZHODOVANIE A HOSPODÁRENIE SPOTREBITEĽOV**

**Celková kompetencia:** Porozumenie a orientovanie sa v zabezpečovaní životných potrieb jednotlivca a rodiny

**Čiastková kompetencia 1: Poznať a zosúladiť osobné, rodinné, spoločenské potreby**

Očakávame, že žiak je schopný:

**Úroveň 1** : I. stupeň ZŠ pri z. z. , II. stupeň ŠZŠ

* Pomenovať rodinné, osobné a spoločenské potreby.
* Vysvetliť vzťah ľudská práca a peniaze.
* Vedieť povedať situácie, kedy si človek predmety nakupuje a kedy si ich požičiava – výhody a nevýhody nakupovania a požičiavania.

**Úroveň 2** : II. stupeň ZŠ pri z. z. , II. stupeň ŠZŠ

* Vysvetliť, kedy sporiť a kedy si požičiavať. Vysvetliť rozdiel medzi úsporami a pôžičkou.
* Vysvetliť na praktických príkladoch funkciu peňazí ako prostriedku na zabezpečenie životných potrieb.

**Čiastková kompetencia 2: Prijímať finančné rozhodnutia so zvažovaním alternatív a ich dôsledkov.**

Očakávame, že žiak je schopný:

**Úroveň 1** : I. stupeň ZŠ pri z. z. , II. stupeň ŠZŠ

* Zoradiť osobné želania podľa ich dôležitosti.
* Stanoviť si merateľné krátkodobé finančné ciele.

**Úroveň 2** : II. stupeň ZŠ pri z. z.

* Zoradiť osobné finančné ciele podľa ich priority.
* Prijímať finančné rozhodnutia na základe svojich reálnych možností a zhodnotiť ich dôsledky.
* Opísať základné typy bankových produktov.

**Čiastková kompetencia 3: Uplatniť spotrebiteľské zručnosti pri zodpovednom rozhodovaní o nákupe.**

Očakávame, že žiak je schopný:

**Úroveň 1** : I. stupeň ZŠ pri z. z. , II. stupeň ŠZŠ

* Porovnať ceny rovnakého alebo podobného výrobku alebo služby z dvoch rôznych obchodov. ( využiť letáky jednotlivých obchodov)
* Uplatniť veku primerané zodpovedné rozhodovanie pri nákupe.

**Úroveň 2** : II. stupeň ZŠ pri z. z.

* Opísať spôsob rozhodovania pri sporení a investovaní finančných prostriedkov.
* Poznať pozitívne a negatívne vplyvy reklamy na spotrebiteľa.

**Čiastková kompetencia 4: Opísať používanie rôznych metód platenia.**

Očakávame, že žiak je schopný:

**Úroveň 1** : I. stupeň ZŠ pri z. z. , II. stupeň ŠZŠ

* Opísať , za čo všetko sa doma platí.
* Vysvetliť používanie peňazí v bežnom živote – hotovostná forma, bezhotovostná forma.

**Úroveň 2** : II. stupeň ZŠ pri z. z. ,II. stupeň ŠZŠ

* Opísať moderné spôsoby platenia.
* Rozlíšiť platobné karty podľa funkcie. Rozdiel medzi kreditnou a debetnou kartou.
* Porozumieť prepočtu rôznych mien iných štátov. ( česká koruna a euro)
1. **ÚVER A DLH**

**Celková kompetencia:** Udržanie výhodnosti, požičiavanie za priaznivých podmienok a zvládanie dlhu

**Čiastková kompetencia 1: Identifikovať riziká, prínosy a náklady jednotlivých typov úverov.**

Očakávame, že žiak je schopný:

**Úroveň 1** : I. stupeň ZŠ pri z. z. , II. stupeň ŠZŠ

* Zdôvodniť voľbu nákupu alebo služby, požičiavania si predmetu.

**Úroveň 2** : II. stupeň ZŠ pri z. z. ,II. stupeň ŠZŠ

* Vedieť pomenovať výhody a nevýhody využívania úveru alebo používania kreditnej karty na jednoduchých príkladoch.
* Analyzovať možnosti získavania finančných prostriedkov cez bankové a nebankové subjekty. Dôvody a riziká nákupov cez úver.

**Čiastková kompetencia 2: Mať základné informácie o jednotlivých druhoch úverov poskytovaných spotrebiteľom**

Očakávame, že žiak je schopný:

**Úroveň 1** : I. stupeň ZŠ pri z. z. , II. stupeň ŠZŠ

* Vysvetliť, že peniaze sa dajú požičať vo finančných inštitúciách.

**Úroveň 2** : II. stupeň ZŠ pri z. z. ,II. stupeň ŠZŠ

* Uviesť príklady spotrebiteľských úverov a ich poskytovateľov.
* Vysvetliť systém ochrany spotrebiteľa pri úveroch.

**Čiastková kompetencia 3: Zhodnotiť možnosti, ako sa vyhnúť problémom so zadlžením alebo ako ich zvládnuť**

Očakávame, že žiak je schopný:

**Úroveň 1** : I. stupeň ZŠ pri z. z. , II. stupeň ŠZŠ

* Vysvetliť žiakom, čo sa môže stať pri požičiavaní cenných predmetov alebo peňazí.

**Úroveň 2** : II. stupeň ZŠ pri z. z.

* Uviesť príklady legálnych a nelegálnych postupov pri vymáhaní dlhov.

**V. SPORENIE A INVESTOVANIE**

**Celková kompetencia:** Aplikácia rôznych investičných stratégií, ktoré sú v súlade s osobnými cieľmi

**Čiastková kompetencia 1: Vysvetliť, ako sporenie prispieva k finančnej prosperite**

Očakávame, že žiak je schopný:

**Úroveň 1** : I. stupeň ZŠ pri z. z. , II. stupeň ŠZŠ

* Opísať ako a prečo si môže človek sporiť.

**Úroveň 2** : II. stupeň ZŠ pri z. z.

* Vysvetliť hodnotu a význam „ núdzového fondu“.
* Opísať pozitívne a negatívne stránky sporenia – krátkodobé, strednodobé a dlhodobé ciele.

**Čiastková kompetencia 2: Zhodnotiť investičné alternatívy.**

Očakávame, že žiak je schopný:

**Úroveň 2** : I. stupeň ZŠ pri z. z. , II. stupeň ŠZŠ

* Uviesť príklad investície, ktorá umožňuje rýchly a jednoduchý prístup k finančným prostriedkom.
* Uviesť možnosti využitia finančných prostriedkov – sporenie, produkt so štátnym príspevkom, nehnuteľnosti.

**VI. RIADENIE RIZIKA A POISTENIA**

**Celková kompetencia:** Používanie primeraných stratégií riadenia rizík

**Čiastková kompetencia 1:Vysvetliť pojem riziko a pojem poistenie**

Očakávame, že žiak je schopný:

**Úroveň 1** : I. stupeň ZŠ pri z. z. , II. stupeň ŠZŠ

* Vedieť vymenovať rizika, ktorým čelí jednotlivec a domácnosti.
* Vysvetliť podstatu rizika, druhy rizík.

**Úroveň 2** : II. stupeň ZŠ pri z. z. , II. stupeň ŠZŠ

* Opísať spôsoby, akými sa dajú znížiť rôzne druhy rizík alebo sa im dá vyhnúť.
* Vysvetliť podstatu a význam poistenia.
* Vedieť rozdiel medzi životným a neživotným poistením.

**Čiastková kompetencia 2: Charakterizovať verejné poistenie a vysvetliť rozdiel medzi verejným a komerčným poistením**

Očakávame, že žiak je schopný:

**Úroveň 1** : I. stupeň ZŠ pri z. z. , II. stupeň ŠZŠ

* Vysvetliť potrebu poistenia ľudí.
* Na jednoduchých príkladoch vysvetliť, ako poistenie funguje.

**Úroveň 2** : II. stupeň ZŠ pri z. z. , II. stupeň ŠZŠ

* Vysvetliť základný účet verejného poistenia.
* Charakterizovať rôzne druhy poistenia: zdravotné, sociálne – nemocenské, dôchodkové, úrazové a poistenie v nezamestnanosti.

**Čiastková kompetencia 3: Charakterizovať komerčné poistenie.**

**Úroveň 2** : II. stupeň ZŠ pri z. z. , II. stupeň ŠZŠ

* Poznať typy poistenia motorových vozidiel.
* Vysvetliť rozdiel medzi poistením nehnuteľnosti (bytu, domu) a poistením domácnosti ( zariadenie bytu, domu.)

Organizačná zložka: **Špeciálna základná škola**

**Témy  vyučovacích predmetov , do ktorých je možné finančnú gramotnosť priamo začleniť:**

**Prípravný ročník:**

**Rozvíjanie komunikačných schopností:** Zdravie, Rodina, Životné potreby, Školské pomôcky, osobné pomôcky, Popoluška, Tri čarovné slová, Divotvorný hrnček

**Matematika:** Pojem množstva - veľa – málo, bohatstvo –chudoba

**Rozvíjanie grafomotorických zručností:** Hodnota zariadení, ktoré používame – PC, tlačiareň

**Pracovné vyučovanie:** Triedenie odpadu

**Vecné učenie:** Škola, trieda, Verejná doprava, V obchode, Správanie sa v obchode

**Výtvarná výchova:** Návšteva výstav

**1. ročník**

**Matematika:** Numerácia v obore 5, Porovnávanie čísel, Základné počtové úkony v obore 5- využitie euro pokladne

**Slovenský jazyk a literatúra:** Poďakovanie, prosba, Rozprávky- Medovníkový domček, Janko Hraško, Návšteva knižnice

**Hudobná výchova:** Moja mamka niečo má

**Pracovné vyučovanie:** Osobná hygiena, Vianoce – darčeky k sviatkom, Siatie plodín

**Vecné učenie:** Domov, Vianoce, Práca a odpočinok

**Výtvarná výchova:** Darček pre mamičku

**2. ročník**

**Matematika:** Numerácia v obore do 10, Počtové úkony v obore do 10, Praktické príklady na porovnávanie cien tovaru – euro pokladňa

**Slovenský jazyk:** Prosba, poďakovanie, Formulácia odpovedí na otázky, Nákup, cestovanie O zlatej rybke, Tri prasiatka

**Pracovné vyučovanie:** Darčeky z prírodného a odpadového materiálu – adventný kalendár, Osobná hygiena, Domáce práce, Darčeky k sviatkom

**Hudobná výchova:** 1,2,3,4,5 – pieseň, Mamka varí obed

**Vecné učenie:** Cestovanie do školy, Naša trieda – školské pomôcky, Rodina a spoločnosť – V obchode, Na pošte, Ľudia a veci – výrobky dennej potreby

**Výtvarná výchova:** Moja obľúbená hračka

**3. ročník**

**Matematika:** Numerácia v obore do 20, Počtové úkony v obore 20, Porovnávanie čísel, Riešenie jednoduchých slovných úloh pomocou euro pokladne

**Slovenský jazyk a literatúra:** Malý pomocník, Nedeľa, Nevedko a Leňoško, U mäsiara, Čo je rodina, Ako kúrime, Taxík, Žiarovka, Kto patrí do rodiny, Ako prišiel chlebík, Ako psíček nakupoval, Ľudské ruky

**Pracovné vyučovanie:** Výroba pokladničky, Ručne robené darčeky, Vianočné a veľkonočné ozdoby, Šitie

**Hudobná výchova:** Vstávaj Honzo hore, Vianočné koledy, Tancuj, tancuj, vykrúcaj, Na dvore býva sliepočka naša, Šli dievčence vence viť, Čie sú to kone

**Vecné učenie:** Naša škola, Časové jednotky, Konzervovanie ovocia a zeleniny, Technika a výroba, Rodina a spoločnosť, Platidlá

**Výtvarná výchova:** Moja rodina, Detské hračky

**4. ročník**

**Matematika:** Numerácia v obore do 100, Počtové úkony v obore do 100,Porovnávanie čísel, Práca s euro pokladňou – riešenie praktických úloh.

**Slovenský jazyk a literatúra:** Braček a sestrička, Moja knižnica, O vianočných darčekoch, Tóno a Tonka, Kamarátka, Zlatá priadka

Naša rodina, Mesto a dedina, Zimné športy, Porekadlá o práci, Telefonovanie

**Pracovné vyučovanie:** Práce v domácnosti – hygiena, príprava raňajok, Zhotovovanie darčekov

**Hudobná výchova:** Sedemdesiat sukien mala, Vianočné koledy, Čierne oči choďte spať, Spi, dieťatko,spiže...,Moje milé premilené jahody, Čižíček, čižíček...

**Vecné učenie:** Jeseň ( úroda, zdravie), Rodina, Naše mesto - obec, Zdravotnícke zariadenia, Polícia, Jazda na bicykli, Zimné športy, Človek, Príroda na jar a v lete

**Výtvarná výchova:** Pozdravy na Vianoce, Veľkú noc

**5.ročník**

**Matematika:** Numerácia v obore do 1 000,Sčítanie a odčítanie prirodzených čísel v obore do 1 000, Násobenie a delenie v obore do 60, Porovnávanie čísel v obore do 1 000 - uplatniť spotrebiteľské zručnosti pri porovnávaní čísel, Jednoduché slovné úlohy - prijímať finančné rozhodnutia, Praktické slovné úlohy - práca s euro pokladňou

**Slovenský jazyk a literatúra:** Zberateľ, Ako objavili štiavnické bane, Detvan a Jánošíkov poklad, Ako zajko slúžil

Písanie pohľadnice, Moja rodina, Vianoce, Formy spoločenského styku - požiadanie, poďakovanie

**Vlastiveda:** Život v rodine, Finančný rozpočet, hospodárenie, Elektrické spotrebiče – šetrenie energií, financií.

**Pracovné vyučovanie:** Práce v domácnosti, šetrenie materiálom a energií

**Etická výchova:** Hodnoty a ich rebríček „ Kto klame – ten kradne“

**6. ročník**

**Matematika:** Numerácia v obore do 10 000, Sčítanie a odčítanie prirodzených čísel v obore do 10 000, Násobenie a delenie v obore do 100, Porovnávanie čísel v obore do 10 000 – porovnávanie cien tovarov , Slovné úlohy – riešenie praktických úloh zo života, práca s eurami, prijímať finančné rozhodnutia, nakupovanie

**Slovenský jazyk a literatúra:** O troch grošoch, Jánošík – povesti, Svätý Mikuláš, Koledníci, O človeku, ktorý nikdy nehrešil, Mesiac, O rybárovi a rybke

Obchodný dom, Dedina, Naša škola, Krásy Slovenska, Čo robíme na ihrisku

**Vlastiveda:** Slovenská republika, Cyril a Metod, Upevnenie kresťanskej moci, Zdravie a choroba, Uhlie, Elektrická energia

**Pracovné vyučovanie:** Príprava pokrmov -jednoduchý nákup, Práca s drobným materiálom – výroba vianočných a veľkonočných dekorácií a darčekov

**Etická výchova:** Pozitívne vzory správania, Asertivita

**Hudobná výchova:** Hej, už sa na tej hore, Chlapec som ja, chlapec, Poďme, chlapci, poďme zbíjať, Vydala mamička, Z brezového dreva voda kvapká, Čiže si, šuhajko, Andulko šafařova

**Informatická výchova:** Komunikácia prostredníctvom internetu - bezpečnosť

**7. ročník**

**Matematika:** Numerácia v obore do milióna, Sčítanie a odčítanie v obore milión, Písomné násobenie a delenie v obore malej násobilky, Riešenie jednoduchých slovných úloh – vypracovať finančný plán, hospodárenie v rodine, racionálne nakupovanie, Porovnávanie čísel v obore do milióna - porovnávanie cien

**Slovenský jazyk a literatúra:** O krajčírskom učňovi, Detektívne Vianoce, Kominári – čierni chlapci, Pláca bez práce, Otcovo dedičstvo, Chlieb má veľkú moc, Na svete je toľko vecí

 Na trhovisku, Oznámenie, Inzerát, List, Podací lístok, Poštová poukážka, U zubného lekára, V holičstve a kaderníctve, Jankov pracovný deň

**Biológia:** Význam vody pre život – šetrenie prírodných zdrojov

**Geografia:** Európa – jednotlivé štáty

**Fyzika:** Teplota –premeny skupenstva látok

**Občianska výchova:** Rodina – deľba práce, Škola – používanie vedomostí, Spoločenský styk, Prevencia chorôb, Bezpečnosť na cestách

**Pracovné vyučovanie:** Práce v domácnosti – hygiena domácnosti, Príprava pokrmov, Konzervovanie ovocia a zeleniny, Práca s drobným materiálom – využitie odpadov

**Etická výchova:** Čeliť manipulácii a tlaku, Práva a povinnosti v rodine

**Hudobná výchova:** Išeu Macek do Mavacek

**Informatická výchova:** E-mail, webový prehliadač

**8. ročník**

**Matematika:** Numerácia v obore do milióna, Desatinné čísla – počtové úkony, Porovnávanie desatinných čísel, Slovné úlohy – praktické riešenie úloh z bežného života, Rozpočet rodiny, nakupovanie a porovnávanie cien

**Slovenský jazyk a literatúra:** Jeden otec dobrý, Niekoľko darov, ktoré môžeme rozdávať, Dotyk majstrovej ruky, Jaskyniarska veľmoc, Zemský poklad, Kráľovský rozsudok, Energia, Cigáni v pekle, Devätoro remesiel, Remeslo má zlaté dno,

Číslovky, Boli sme v obchode s nábytkom, Prosba, Rozkaz, Poďakovanie, Životopis, Moje plány na prázdniny

**Biológia:** Drogová závislosť človeka, Účinky rastlín na živý organizmus - čaje

**Geografia:** Slovenská republika

**Fyzika:** Meranie teploty a času – čas sú peniaze, Vlastnosti látok úspora financií pri správnom využití

**Občianska výchova:** Hospodárenie v rodine

**Pracovné vyučovanie:** Práca v dielni – výroba obalov na učebnice, drobné opravy v škole, Príprava jedál, Výroby úžitkových predmetov, Práce v domácnosti – ručné pranie a pranie v práčke

**Etická výchova:**  Pozitívne vzory správania, Ekonomické hodnoty a etika, Umenie hospodáriť, Ochrana spotrebiteľa, Dobré meno a pravda ako etické hodnoty, Rodinný rozpočet, Česť , ublíženie na cti, Tvorivosť v medziľudských vzťahoch v zamestnaní

**Hudobná výchova:** Staviame máje

**Informatická výchova:** webový prehliadač, internet – informácie z bankovníctva, osobné údaje

**9. ročník**

**Matematika:** Numerácia v obore do milióna, Počtové úkony s desatinnými číslami, Percento, promile, Slovné úlohy s využitím úloh z praxe, vypracovať finančný plán , poznať rôzne druhy platby – hotovosť, platobné karty, Bežný účet, Úvery a jeho riziká – istina, úrok, úroková miera, Sporenie a poistenie – praktické úlohy

**Slovenský jazyk:** Čert slúži, Tri prúty kráľa Svätopluka, Malý drotár, Nástrahy ulice, O svete, Ohrozená planéta,

Číslovky, Blahoželanie a telegram, List, Podací lístok, Poštová poukážka, Sprievodka, Reklamná ponuka, Objednávka, Žiadanka, Prihláška, Dotazník, Životopis, V reštaurácii, Príprava na budúce povolanie, Zuzka bola na pošte, Chlapci našli peňaženku

**Biológia:** Ochrana životného prostredia – šetrenie energiami a prírodnými zdrojmi

**Geografia:** Amerika , Afrika, Ázia

**Fyzika:** Energia a jej správne využitie**,** Elektrická energia – šetrenie, Teplo a jeho šetrenie

**Občianska výchova:** Hospodárstvo v SR – práca, Peniaze – hotovostné, bezhotovostné, platobné karty, Spoločná mena EU, Peňažné ústavy – banky a poisťovne, Rodinný rozpočet – vyrovnaný, schodkový prebytkový, Zamestnanosť – nezamestnanosť, hmotná núdza, Formy sporenie

**Pracovné vyučovanie:** Práce v domácnosti – opravy odevov, Pestovateľské práce – siatie zeleniny, pestovanie rastlín

**Etická výchova:** Zdravý životný štýl, Hracie automaty, Masmediálne vplyvy – nadmerné sledovanie TV.

**Hudobná výchova:** Z Východnej dievčatá

**Informatická výchova:**  internet banking- bezpečnosť, autorské práva, počítačová kriminalita – finančné dôsledky.